
„ЕВРОПЕЙСКИ ЗЕМЕДЕЛСКИ ФОНД ЗА                                                  

РАЗВИТИЕ НА СЕЛСКИТЕ РАЙОНИ





       
И Н Ф О Р М А Ц И Я

Община Средец стартира изпълнението на  проект по подмярка 7.5 ”Инвестиции за публично ползване в инфраструктура за отдих, туристическа инфраструктура ” от Стратегия за Водено от общностите местно развитие на „ МИГ Средец“, Програма за развитие на селските райони 2014-2020.
        На 21.04.2021 г. Кметът на община Средец инж. Иван Жабов подписа договор с Държавен фонд „Земеделие“ и Местна инициативна група Средец, за предоставяне на безвъзмездна финансова помощ по проект: „Създаване на зони за отдих в поземлени имоти с идентификатор 76039.154.1 и 76039.170.6, в землището на с. Факия, процедура чрез подбор  № BG06RDNP001-19.353, подмярка 7.5 ”Инвестиции за публично ползване в инфраструктура за отдих, туристическа инфраструктура” от Стратегия за Водено от общностите местно развитие на „ МИГ Средец“, Програма за развитие на селските райони 2014-2020.
Стойността на проектните дейности е 10 777,70 лв., а размерът на безвъзмездната финансова помощ е 100%.
Срокът за изпълнение на проекта е до 30.06.2023 г.
Основна цел на проекта е създаването на завършена среда за отдих и туризъм на открито, имайки предвид  и предстоящото изпълнение на  одобрено проектно предложение на община Средец, за поставяне на информационни табели с туристически маршрути, до обекти на културно историческото наследство в региона.
 С изпълнението и на двата проекта ще се даде възможност за популяризиране на природното богатство на района, развитие на нови форми за туризъм и превръщане на района в по-привлекателно място за живот, отдих, както и за привличане на повече туристи на територията   на община Средец.
  В настоящият проект се предвижда създаване на места за отдих и туризъм, които включват 2 броя петоъгълни беседки, 2 броя информационни табели, 4 броя кошчета за отпадъци, 2 броя барбекю. Информационните табели ще включват информация за проекта, както и информация за растителните видове и фауната в региона.  Територията, на която се намират предвидените терени за осъществяване на проектните цели, е в защитената зона Западна Странджа. С проектното предложение се цели запознаване на туристите и с видовото разнообразие на защитените растителни и животински видове.

  Съоръженията ще бъдат монтирани върху площадка от бетонови плочки.
  В дългосрочен план се предвижда и разширяване на зоните за отдих чрез създаване на допълнителна туристическа инфраструктура - заслони, детски площадки и др.

